Държавен вестник, бр. 34, 2011 г., стр. 3

БРОЙ  34	
Д Ъ Р Ж А В Е Н  В Е С Т Н И К 	
СТР.  3  
УКАЗ № 84
На основание чл. 98, т. 4 от Конституцията 
на Република България
П О С ТА Н О В Я В А М :
Да се обнародва в „Държавен вестник“ За­
конът за изменение и допълнение на Закона 
за търговския регистър, приет от ХLI Народно 
събрание на 14 април 2011 г.
Издаден в София на 26 април 2011 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за изменение и допълнение на Закона за тър­
говския регистър (oбн., ДВ, бр. 34 от 2006 г.; 
изм., бр. 80 и 105 от 2006 г., бр. 53, 59 и 104 от 
2007 г., бр. 50 и 94 от 2008 г., бр. 44 от 2009 г. 
и бр. 101 от 2010 г.)
§ 1. Член 2 се изменя така:
„Определение 
Чл. 2. (1) Търговският регистър е електронна 
база данни, съдържаща обстоятелствата, впи­
сани по силата на закон, и актовете, обявени 
по силата на закон, за търговците и клоновете 
на чуждестранни търговци.
(2) Обстоятелствата и актовете по ал. 1 се 
обявяват без информацията, представляваща 
лични данни по смисъла на Закона за защита на 
личните данни, с изключение на информацията, 
за която със закон се изисква да бъде обявена.
(3) За търговец и клон на чуждестранен 
търговец се води дело в електронна форма. В 
делото се прилагат заявленията, документите, 
удостоверяващи вписаните обстоятелства, обяве­
ните актове и други документи, които могат да 
съдържат и лични данни за идентифицирането 
на лицата, представляващи или управляващи 
търговеца.“
§ 2. Създава се чл. 2а:
„Принципи
Чл. 2а. Търговската регистрация, воденето, 
съхраняването и достъпът до търговския регис­
тър се осъществяват при спазване на следните 
принципи:
1. публичност;
2. насърчаване използването на електронен 
документ и електронен подпис;
3. прилагане на еднакви критерии при равни 
условия по закон;
4. бързина и процесуална икономия на дей­
ността по регистрацията.“
§ 3. Член 11 се изменя така:
„Публичност
Чл. 11. (1) Търговският регистър е публичен. 
Всеки има право на свободен и безплатен дос­
тъп до базата данни, съставляваща търговския 
регистър.
(2) Агенцията осигурява регистриран достъп 
до делото на търговеца.
(3) Достъпът по ал. 2 може да бъде предос­
тавен в териториалните звена на агенцията след 
представяне на молба и документ за самолич­
ност. Лицето, поискало достъп по електронен 
път, следва да се идентифицира чрез електронен 
подпис или чрез цифров сертификат, издаден от 
агенцията, а в случаите на служебен достъп – по 
реда на наредбата по чл. 12, ал. 4.“
§ 4. В чл. 12 се правят следните изменения:
1. В ал. 2 думите „75 на сто“ се заменят с 
„50 на сто“.
2. В ал. 4 изречение второ се изменя така: 
„Редът и начинът за осъществяване на достъп 
до търговския регистър се уреждат с наредба 
на Министерския съвет.“
§ 5. В чл. 13 се правят следните изменения 
и допълнения:
1. В ал. 4 думите „т. 1 и 2“ се заменят с 
„т. 1, 2 и 3“. 
2. В ал. 6 се създава изречение трето: „За­
явителят представя и заверени преписи от ак­
товете, подлежащи на обявяване в търговския 
регистър, в които личните данни, освен тези, 
които се изискват по закон, са заличени.“ 
§ 6. В чл. 15, ал. 1 се правят следните из­
менения и допълнения:
1. Създава се нова т. 2:
„2. прокуриста;“.
2. Досегашните т. 2 и 3 стават съответно 
т. 3 и 4.
§ 7. В чл. 17 се правят следните изменения 
и допълнения:
1. Създава се нова ал. 2:
„(2) Заявленията за вписване и за заличаване 
на обстоятелства и заявленията за обявяване на 
актове се подават от акционерните дружес­тва 
и командитните дружества с акции само по 
електронен път.“
2. Досегашната ал. 2 става ал. 3.
§ 8. В чл. 19 ал. 2 и 3 се изменят така:
„(2) Длъжностното лице по регистрацията 
се произнася по заявленията за вписване и за 
заличаване и по заявленията за обявяване на 
актове незабавно след изтичане на три работни 
дни от постъпването им в търговския регистър, 
освен ако със закон е предвидено друго.
(3) Заявленията за обявяване на годишните 
финансови отчети се разглеждат по реда на 
постъпването им отделно от другите заявления.“ 
§ 9. В чл. 22 се създава ал. 4:
„(4) Когато към заявлението на търговеца 
за вписване, заличаване или обявяване не са 
приложени всички документи, които се изис­
кват по закон, или когато не е платена дължи­
мата държавна такса, длъжностното лице по 
регистрацията дава указания на заявителя за